|  |  |
| --- | --- |
| **EVENTYRANALYSEMODELPræsentation** | Start med helt kort at nævne eventyrets basisoplysninger: titel, årstal, forfatter (kendt, ukendt?).* Kort resume.
* Har du en fortolkningshypotese efter første gennemlæsning?
 |
| **Genre** | Introducér eventyrgenren og de særlige genretræk og undersøg, hvilken undergenre den hører ind under:* Er det et folkeeventyr eller et kunsteventyr?
* Er det et trylleeventyr eller et skæmteeventyr?
* Er det et kunsteventyr baseret på et folkeeventyr? Et nyt og originalt kunsteventyr? Et tingseventyr?
 |
| **Komposition** | Hvordan er eventyret opbygget? Undersøg eventyrets komposition i en strukturalistisk analyse ved hjælp af Kontraktmodellen (se arket herom!)  |
| **Personer** | Undersøg eventyrets personer og deres indbyrdes relationer ved hjælp af [aktantmodellen](https://danskitiden.systime.dk/?id=170#c468). |
| **Tid, sted og miljø.** | Beskriv og analysér eventyrets tid, sted og miljø:* Nævnes et bestemt tidspunkt eller er der formelsprog, der markerer en udefinérbar tid: ‘For længe siden…’, ‘Der var engang…’.
* Hvor udspiller eventyret sig? Nævnes et bestemt sted/miljø – og hvordan er det beskrevet?
* Er der beskrivelser, der peger på, i hvilken litteraturhistorisk periode eventyret er skrevet, fx et kunsteventyr fra 1800-tallet?
 |
| **Sprog og stilistik** | * Undersøg eventyrets sprog. Hvordan bliver fx personer og miljø beskrevet?
* Undersøg genretypiske sproglige træk fx overgangssymboler, magiske tal som gentagelsesfigurer, modsætninger, formelsprog og træk fra eventyret som mundtlig overlevering.
* Særligt for kunsteventyr: Hvordan fremgår det af eventyrets sprogbrug, at der er tale om et kunsteventyr? Benyttes fx særlige stilistiske træk?
 |
| **Analyse og fortolkning af tematik** | Sammenfat din analyse i en fortolkning: (Brug dokumentet om ”Eventyrets fortælleregler”!)* Hvad er eventyrets mest dominerende tema?
* Kan titlen, splittelsessymboler eller modsætningerne (antiteser) hjælpe med din undersøgelse af tekstens tema?
* Er der tale om en overgangstematik?
 |
| **Budskab** | Har eventyret et budskab til sin læser? Hvilket? Hvor/hvordan kommer det til udtryk? |
| **Kontekst** | * Kan eventyret, fx med hensyn til tematik, perspektiveres til andre tekster, du har læst, hørt eller set?
* Kan det forholdes til eventyrgenren?
* Kan det sættes i relation til sin samtid?
 |